Rakkaat TV7 katsojat.
Kun rukoilin tämän uuden vuoden puheeseeni otsikkoa ja sisältöä, -
sain henkeeni ymmärryksen, että puhu samasta asiasta, -
mistä profeetta Jesaja ensimmäisen kirjansa alussa puhuu.
Mutta kirjoita Israelin paikalle Suomi, -
joten sanoma kohdistuu Suomen kansalle.
Ja otsikoi se: ”Suomi on luopunut Herrasta”.
Vaikka Suomessa on vielä piskuinen joukko kristittyjä, -
jotka etsivät Herran kasvoja ja kulkevat rukoillen, -
kuitenkin valtaenemmistö kansastamme on luopunut Herrasta.
Jeesus Kristus ei ole heidän sydämensä Herra.
Jos parannusta syntielämästä ei tehdä, -
Jumalan siunaava käsi ei ole enää Suomen kansan päällä.
Ja jos siunaus poistuu, tilalle tulee kirous.
Sen seuraukset voivat olla todellakin kohtalokkaita.
Talvisodan alkaessa Suomi oli suuressa hädässä, -
mutta Suomen kansa presidenttimme Kyösti Kallion johdolla -
kääntyi auttavan Jumalan puoleen.
Kansamme polvistui rukoilemaan ja turvautui Jumalan huolenpitoon -
ja varjelukseen.
Jumala siunasi kansaamme itsenäisyyden säilymisellä.
Luin tuoreen uutiskirjoituksen, jossa kerrottiin, -
että puolet suomalaisista ei ole koskaan avannut Raamattua.
Ja tiedetään, että Raamatun avaaminen ja -
pintapuolinen lukeminen silloin tällöin ei tuo ihmiselle todellista apua.
Hän ei saa vastausta elämänsä tärkeimpiin kysymyksiin.
Luen edellä viittaamastani Jesajan kirjan 1. luvusta jakeet 2-4:
"Kuulkaa, taivaat, ja kuulkaa maa, sillä Herra puhuu: -
Minä kasvatin lapsia, sain heidät suuriksi, mutta he luopuivat minusta.
Härkä tuntee omistajansa ja aasi isäntänsä seimen, -
mutta Suomi ei tunne, minun kansani ei ymmärrä.
Voi syntistä sukua, jota syyllisyys raskaana painaa, kelvottomia lapsia!
He ovat hylänneet Herran, pitäneet Israelin Pyhää pilkkanaan, -
he ovat kääntyneet pois."
Mutta Jumala ei suuressa armossaan hylkää ketään, -
vaan Hän odottaa meiltä Suomen maassa asuvilta parannuksen tekoa.
Tämä tuleekin ilmi saman luvun jakeissa 18-20:
"Niin tulkaa, käykäämme oikeutta keskenämme, sanoo Herra.
Vaikka teidän syntinne ovat verenpunaiset, -
ne tulevat lumivalkeiksi.
Vaikka ne ovat purppuran väriset, ne tulevat villanvalkoisiksi."
Jeesus ollessaan maan päällä näki, -
miten Israelin kansan syntielämä ja luopumus ilmenivät yhteiskunnassa.
Sama on nähtävissä myös Suomen kansan tämän päivän elämässä.
Luen nyt kappaleen David Wilkersonin rukouskirjasta.
Tämän opetuksen otsikko kuuluu: ”Uskonnollisten varkaiden luola”.
Johanneksen evankeliumin 2. luvun jakeissa 13-15 -
kuvataan Jeesuksen reagointia, kun pyhiä paikkoja saastutettiin.
Tässä voimmekin nähdä yhtäläisyyksiä joulunajan menoon Suomessa.
Pääsiäisjuhlan aikaan Jeesus lähti Jerusalemiin ja meni temppeliin.
Jeesus kauhistui, kun näki kauppiai- den vallanneen Jumalan huoneen.
Hän odotti astuvansa rukouksen huoneeseen -
mutta löysikin uskonnollisten tuotteiden kaupittelua, -
esittelyä ja myyntiä.
Myyntipöytiä oli pystytetty joka puolelle Jumalan huonetta.
Kaikkialla kaupiteltiin ja myytiin lampaita, härkiä, kyyhkysiä, -
suitsuketta ja muita uskonnollisiin tarkoituksiin käytettyjä tuotteita.
Kovaäänisin melu syntyi rahan vaihtaessa omistajaa, -
rahan, jota tehtiin Jumalan ja uskonnon varjolla.
Sillä välin uskonnolliset johtajat laskeskelivat voittojaan.
Voi sitä touhukkuutta!
Jumalan miehistä oli tullut uskonnol- listen tuotteiden kaupustelijoita,-
jotka pyrkivät kaikin keinoin lisäämään kauppatavaransa menekkiä.
Yhtäkkiä Herramme syöksyi temppelin läpi ruoska kädessään.
Hän kumosi tavaraa notkuvat pöydät -
ja ajoi hajalleen helppoheikit ja kaupustelijat.
Kristus jylisi: ”Ulos isäni talosta!
Olette saastuttaneet tämän pyhän paikan -
muuttaessanne rukouksen huoneen markkinapaikaksi.”
Se oli Hänen palvelutyönsä tuskallisimpia hetkiä.
Jeesus ei voinut katsella vain vierestä -
ja antaa Isänsä huoneen muuttua uskonnollisten varkaiden luolaksi.
Olemmeko me valmiit tulemaan osallisiksi -
Kristuksen kärsimyksistä tällä alueella?
Jaammeko Hänen tuskansa, kun näemme -
Jumalan huoneen joutuneen jälleen kauppamiesten käsiin?
Saako evankeliumin kauhistuttava kaupallistuminen -
meidät nykypäivän ihmiset tyrmistymään?
Tunnemmeko Hänen vihansa, -
kun näemme uskonnosta tehtävän halpaa kauppatavaraa, -
ja lakkaamme kannattamasta sellaista toimintaa?
Tunnemmeko Hänen tuskansa niin, että sanoudumme irti toimijoista, -
joiden ainoa tavoite on tehdä vain rahaa?
Pystymmekö jakamaan Hänen kärsimyksensä niin, -
että nousemme vastustamaan niitä, jotka pyrkivät muuttamaan -
Jumalan huoneen teatteriksi tai viihdekeskukseksi?
Pystymmekö murehtimaan Jeesuksen nimissä tapahtuvaa keinottelua?
Pystymmekö kääntämään katseemme takaisin ristiin?
Paavali sanoo Filippiläiskirjeen 3. luvun jakeissa 18-21: -
"Sillä monet, joista usein olen sen teille sanonut -
ja nyt aivan itkien sanon, vaeltavat Kristuksen ristin vihollisina; -
heidän loppunsa on kadotus, vatsa on heidän jumalansa, -
heidän kunnianaan on heidän häpeänsä, -
ja maallisiin on heidän mielensä."
Mutta meidän yhteiskuntamme on taivaissa, -
ja sieltä me myös odotamme Herraa Jeesusta Kristusta Vapahtajaksi.
Hän muuttaa meidän alennustilassa olevan ruumiimme -
kirkkautensa ruumiin kaltaiseksi -
sillä voimallaan, jolla hän kykenee alistamaan kaiken valtaansa.
Kun kansakunta kääntyy Herran puoleen ja tekee parannusta, -
mitä Jumala sanassaan lupaa tehdä?
Kun tätä rukoilin, Jumala antoi kaksi sananpaikkaa:
Psalmi 81, jakeet 14-17:
Oi, jospa minun kansani kuulisi minua ja Israel vaeltaisi minun teitäni!
Silloin minä hetkessä kukistaisin sen viholliset -
ja kääntäisin käteni sen ahdistajia vastaan.
Ne, jotka Herraa vihaavat, matelisivat hänen edessään, -
tämä olisi heidän osansa ikuisesti.
Mutta kansaansa hän ruokkisi parhaalla vehnällä: -
”Minä ravitsen sinut hunajalla kalliosta.”
Psalmi 147, jakeet 11-14:
"Herra mieltyy niihin, jotka häntä pelkäävät, -
niihin, jotka panevat toivonsa hänen armoonsa.
Kiitä Herraa Jerusalem, ylistä Jumalaasi Siion, -
sillä hän tekee lujiksi porttiesi salvat, -
hän siunaa sinun lapsesi keskelläsi.
Hän antaa rauhan rajoillesi, ravitsee sinut parhaalla vehnällä."
Raamattu puhuu Jumalan mielen mukaisesta murheesta.
Tästä Raamattu sanoo seuraavaa 2. Korinttolaiskirjeen 7 luvussa:
"Jumalan mielen mukainen murhe näet saa aikaan parannuksen, -
joka koituu pelastukseksi ja jota ei tarvitse katua.
Maailman murhe sen sijaan tuottaa kuoleman."
Mitä meidän siis tulisi tehdä?
Raamattu kehottaa meitä rukoilemaan kaikkien ihmisten puolesta.
Ensimmäinen kirje Timoteukselle, 2. luku, jakeet 1-5:
"Kehotan siis ennen kaikkea anomaan, rukoilemaan, -
pitämään esirukouksia ja kiittämään kaikkien ihmisten puolesta, -
kuninkaiden ja kaikkien vallanpitäjien puolesta, -
että saisimme viettää rauhallista ja hiljaista elämää -
kaikin tavoin hurskaasti ja kunniallisesti.
Se on hyvää ja mieluista Jumalalle, meidän pelastajallemme, -
joka tahtoo, että kaikki ihmiset pelastuisivat -
ja tulisivat tuntemaan totuuden.
Jumala on yksi, yksi on myös välittäjä Jumalan ja ihmisten välillä, -
ihminen Kristus Jeesus."
Mitä kaikkea näemme maailmassa juuri nyt ympärillämme?
Maailmamme on täynnä vihollisuuksia.
Venäjän hyökkäys Ukrainaan on kuin avoin haava Euroopassa.
Kärsimysten mittaa emme osaa arvioida.
Alkaneen talven pakolaisaallon suuruutta emme osaa laskea, -
emmekä siihen riittävästi osaa varustautua.
Tiedämme, että nälkä, vilu ja kaikkinainen pelko -
lisäävät ihmisten ahdistusta.
Puute ruuasta ja kaikesta elämiseen kuuluvasta tuo epätoivoa.
Sodan ihmisuhrit tuovat valtavaa surua ja suunnatonta kaipausta.
Eivätkä nämä seuraukset rajoitu pelkästään sodan osapuoliin -
vaan välillisesti koko Eurooppaan. Joiltakin osin jopa koko maailmaan.
Juuri tällä hetkellä tilanne Ukrainassa on katastrofaalinen.
Ihmiset ovat siellä vailla sähköä, lämpöä ja juomavettä ja ruokaa.
Avulle on valtaisa tarve. Sairaalat tarvitsevat apua.
Herra armahda Ukrainaa.
Toinen suuri Jumalan mielen mukainen murhe -
on ajassamme nyt jo nähtävissä oleva -
antikristillisen henkivallan aktivoituminen.
Vihollinen hyökkää valheen kaikella voimalla ja tuo monenlaista eksytystä.
Tästä esimerkkinä on ns. globalisaatio ja uusi maailman järjestys.
Maailma on menossa Raamatussa kuvattuun lopunaikaan.
Elämme siis nyt aikaa, -
jolloin uusi maailmanjärjestys on keskittämässä valtaa -
kaikilla elämän alueilla: politiikassa, taloudessa ja uskonnossa.
Kansallisvaltioiden demokraattista päätösvaltaa murennetaan.
Myös Raamatun arvovalta yritetään kokonaan poistaa ja vaarana on, -
että jopa Jeesukseen uskominen kielletään.
Tilalle pyritään tuomaan ns. maailman uskonto, -
joka on sekoitus eri uskonnoista.
Kristittyjen vainot lisääntyvät.
Koko maailman hallintavalta keskitetään ns. eliittijoukolle.
Tapahtuu kaikki se paha, mitä Raamatussa lopunajoista kerrotaan.
Nyt on jo saatettu sellaiset antikristilliset voimat liikkeelle, -
jotka eivät säästä ketään.
Tätä viestiä eivät kuitenkaan maailmanmieliset ihmiset ymmärrä.
Mutta rohkaisua antaa Jumalan sana.
Hän tulee puuttuman kansojen elämään.
Jumalalla on oma maailmanjärjestys -
ja se astuu voimaan silloin, kun sen aika on.
Jeesus varoittaa meitä luopumuksesta.
Luen Heprealaiskirjeen 12. luvusta jakeet 25-29.
"Katsokaa, ettette torju luotanne häntä, joka puhuu.
Jos kerran isät eivät päässeet pakoon torjuessaan luotaan hänet, -
joka ilmoitti Jumalan tahdon maan päällä, -
vielä vähemmän pääsemme pakoon me, -
jos käännymme pois hänestä, joka ilmoittaa sen taivaista.
Silloin hänen äänensä sai maan vapisemaan, -
mutta nyt hän on luvannut: ”Vielä kerran minä järisytän maan, -
enkä vain sitä, vaan taivaankin”.
Tuo ”vielä kerran” osoittaa, että ne, jotka järkkyvät, tulevat muuttumaan, -
koska ne ovat luotuja, jotta pysyisivät ne, jotka eivät järky.
Koska me saamme valtakunnan, joka ei järky, -
olkaamme kiitollisia ja palvelkaamme Jumalaa hänen mielensä mukaisesti, -
kunnioittaen ja peläten, sillä meidän Jumalamme on kuluttavainen tuli."
Kaikissa tilanteissa meidän on hyvä tietää, -
että meidän Jumalamme on hyvä Jumala.
Hänen hyvyytensä vetää meitä parannuksen tekoon.
Ja kun me lähestymme Jumalaa, Hän lähestyy meitä.
Ja lähestyessään meitä hänen pyhyytensä herättää meissä -
synnintunnon ja me tahdomme tunnustaa syntimme -
ja pyytää niitä anteeksi.
Jumala sanassaan lupaa antaa synnit katuvalle anteeksi -
ja Hän ottaa meidät omiksi lapsikseen.
Tämä on evankeliumin valtava ilosanoma.
Sielunviholliselta on aseet otettu pois.
Ja tämä kaikki on mahdollista vain, -
koska Jeesus ristinkuolemallaan sovitti koko maailman synnit.
On valtava etuoikeus saada syntyä maahan, -
jossa on mahdollisuus ja lupa kuulla evankeliumia, -
elää sitä todeksi ja tulla pelastusvarmuuteen.
Ja vaikka nyt pimeyden voimat raivoavat, -
antaa meille sisäisen rauhan tämä Jeesuksen antama lupaus, -
Luuk. 21:25-28:
”Auringossa ja kuussa ja tähdissä on merkkejä, -
ja maan päällä on kansoilla ahdistus ja epätoivo, -
kun meri ja aallot pauhaavat.
Ihmiset menehtyvät pelätessään ja odottaessaan sitä, -
mikä kohtaa maanpiiriä, sillä taivaiden voimat järkkyvät.
Silloin he näkevät Ihmisen Pojan tulevan pilvessä -
suuressa voimassaan ja kirkkaudessaan.
Kun nämä alkavat tapahtua, rohkaiskaa mielenne -
ja nostakaa päänne, sillä teidän vapautuksenne on lähellä."
Sinun on hyvä ymmärtää jo tänään, -
että jos olet antanut elämäsi Jeesukselle, -
sinulta on jo otettu pois pelko, sillä Jumala pitää huolen omistaan.
Tämä on se evankeliumin antama kertakaikkisen hyvä sanoma, -
sillä Jeesukseen uskovalla ei ole mitään hätää.
Hänellä on kutsu ja johdatus karitsan hääaterialle.
Ja minkä lupauksen Hän meille antaakaan: -
”Minä johdatan heitä, kun he kulkevat rukoillen.
Minä vien heidät vesivirroille tasaista tietä, jolla he eivät kompastu.”
"Minä tiedän lunastajani elävän.
Viimeisenä Hän on seisova multien päällä." Job 19:25
Luen lopuksi minulle lähetetyn tuoreen rohkaisevan profetian -
Suomen miehille.
Tämän profetian olen saanut 30.11.2022 -
henkilöltä, joka rukoili sitä poikansa kanssa 10 vuotta.
Hän sain tämän profetian ja kehotuksen lähettää sen minulle -
ja niinpä minä luen sen nyt.
Suomen miehet, miehet, veljet murtavassa rukouksessa.
Olkaa valmiit, teidän päällenne puetaan voima korkeudesta, -
rukouksen henki. Te saatte niittää suuren sadon.
Minä vuodatan päällenne rukouksen hengen, parannuksenteon hengen, -
voiman hengen, Jumalan tuntemisen hengen, rohkeuden hengen.
Puhaltakaa pasuunaan. Jumalan tuli tulee yllenne.
Olkaa valmiit. Napisijat eivät saa mitään. Tulee suuri sato.
Olkaa nöyriä, rakastakaa toisianne puhtaasta sydämestä, -
tukekaa toisianne, auttakaa toisianne. Herättäkää Suomi rukoilemaan.
Anokaa, niin nyt teille annetaan.
Etsikää minua puhtaalla sydämellä.
Valittakaa eteisen ja alttarin välillä tämän maan syntejä.
Puhukaa toisillenne rakkaudellisesti.
Tämä henki vuodatetaan puhtaisiin sydämiin, puhtaisiin astioihin.
Miehet, veljet. Olkaa valmiita.
Saarnatkaa sanaa, puhtaasti. Mitään pois jättämättä.
Minun Hengelläni, sanoo Herra Sebaot. Tuli tulee yllenne.
Teidän tulee rakastaa toisianne. Olla esimerkkejä.
Puhdistautukaa. Pyhittäytykää. Antakaa anteeksi toinen toisillenne -
niin kuin minäkin olen teille antanut, niin tekin antakaa.
Minä tulen kuin padottu virta, voimalla.
Pato murtuu henkeni voimasta. Saatte maistaa Herran hyvyyttä.
Haavanne paranee. Alennustilanne otetaan pois.
Etsikää minua kaikesta sydämestänne.
Suomen miehet. Minä täytän kaipauksenne.
Minä vastaan rukouksiinne.
Olkaa valmiit. Te saatte niittää suuren sadon.
Aamen aamen, minä tulen pian. Olkaa valmiit.
Puhaltakaa pasuunaan. Kuuluttakaa.
Miika 2:13, tuli kun pyysin vahvistusta.
Korvissani alkoi soida Hilja Aaltosen laulusta säkeistö:
”Tämä siunaus armona annetaan, -
omat voimat on turhuutta, roskaa vaan.
Kiinnitä katseesi vuoreen voittoisaan, katso Golgatan kukkulaan."
Sitten kuului kirkossa laulettava Kunnia: Halleluja, halleluja, halleluja.
Tämä profetia oli itselleni ja pojalleni Samuelille valtava rohkaisu.
He olivat rukoilleet 10 vuotta Suomen miesten, isien ja poikien puolesta.
Toivotan Taivas TV7:n katsojille -
Jumalan siunaamaa alkanutta Uutta Vuotta 2023.
Jäämme kuuntelemaan presidentti Kyösti Kallion rukouksen -
Kristoffer Strengin säveltämänä ja tulkitsemana.
Taivaallinen Isämme -
katso armossasi kansamme puoleen.
Sinä olet luonut sen ja rakastat sitä.
Sinä näet, että se on mitä suurimmassa vaarassa.
Siksi rukoilemme Sinua, -
Siksi rukoilemme Sinua: -
Herra, auta meitä hädässämme -
äläkä anna meidän hukkua.
Lahjoita kääntymys synnin ja laittomuuden teiltä, -
jotka johtavat kansamme tuhoon.
Herra, armahda meitä.
Herra Jeesus Kristus, ilman Sinua -
olemme voimattomia hävittäviä voimia vastaan, -
jotka tulvivat kansamme yli -
ja myrkyttävät sen.
Siksi me kerskaamme Sinun voitostasi -
pahuuden henkivaltoja vastaan, -
joiden vaikutukset ovat joka päivä sanoin ja kuvin -
julkisuudessa nähtävissä.
Herra, sinä olet Golgatan ristillä -
voittanut pimeyden vallat.
Niiden täytyy väistyä, -
koska ylistämme nimeäsi niiden ylitse.
Tähän me uskomme, -
sillä Sinä voit varjella ihmiset saatanalliselta eksytykseltä.
Herra, armahda meitä.
Auta meitä Pyhän Henkesi kautta ryhtymään -
elämässämme taisteluun syntiä vastaan -
ja olemaan kestäviä loppuun asti.
Tee meidät kansamme keskellä merkiksi -
Sinun vapauttavasta armostasi.
Täytä meidät niin Sinun rakkaudellasi, -
että me tulemme kuuliaisiksi käskyillesi.
Rakkautesi olkoon meissä se voima, -
joka voittaa pimeyden vallat kansassamme.
Oi Jeesus, Rakkautesi olkoon meissä se voima, -
joka voittaa pimeyden vallat kansassamme.
Herra Jeesus Kristus, kaiken me voimme Sinun kauttasi, -
siihen me uskomme.
Herra armahda meitä.
Amen.
Rakkautesi olkoon meissä se voima, -
joka voittaa pimeyden vallat kansassamme.
Oi Jeesus, rakkautesi olkoon meissä se voima, -
joka voittaa pimeyden vallat kansassamme.
Amen.
Tekstitys: A. Eskola